Brushane

Brushane eller brusfugl (Calidris pugnax) er en monotypisk art av vadefugl som inngår i snipefamilien (Scolopacidae). Arten karakteriseres av lange styltelignende lemmer og et halvlangt, rett og spisst nebb. Hannene utviser dessuten ei karakteristisk brusende fjærdrakt (hode og halspryd) i paringstiden, noe som er opphavet til det norske navnet på arten, og arten hekker blant annet i Skandinavia, herunder fåtallig i Norge.


== Taksonomi ==
Arten var tidligere plassert i den monotypiske slekten Philomachus, men nyere studier indikerer at den tilhører i Calidris.


== Biologi ==
Arten utviser ekstrem kjønnsdimorfisme, i det hanner blir mer praktfulle og ganske mye større enn hunner. Hannenes fjærdrakt er svært variert i utfarging, og han har en svært karakteristiske brusepryd på halsen og hodet når han er i hekkedrakt. Hannen blir 26–32 cm lang, veier 130–254 g, og har et vingespenn på 54–58 cm. Hunnen blir 20–25 cm lang, veier 70–170 g, og har et vingespenn på 48–52 cm.Brushanen er en trekkfugl. Arten hekker i Nordvest- og Nord-Europa østover gjennom Sibir til Tsjuktsjerhalvøya og Okhotskhavet. Fuglene overvintrer i Vest-Europa, Middelhavsområdet og Afrika sør for Sahara og videre østover til Det indiske subkontinent og Sørøst-Asia, inkludert De store Sundaøyer og Filippinene.De fleste fuglene overvintrer i Afrika, spesielt i deler av Sahel. Man regner med en totalbestand på mer enn 2 millioner fugler, hvorav den ene halvparten overvintrer i det vestre Afrika og den andre halvparten i det østre Afrika og videre østover mot Sørvest-Asia. I Norge og Sverige regner man med en samlet bestand på cirka 60 000–95 000 hekkende par, med ytterligere 30 000–50 000 par i Finland.Arten er polygam, og i Nordvest-Europa legger normalt hunnen eggene tidlig i mai; i Sverige fra midten av mai og i Finnmark fra begynnelsen av juni. På hekkeplassene hekker fuglene i semi-kolonier, med en tetthet mellom redene på cirka 0,1–2,5 per hektar. Ofte kan redene ligger kun få meter fra hverandre. Eggene legger med et intervall på 30 timer, og teller ofte tre egg totalt. Inkubasjonstiden er 21,5 dager. Hunnen ruger eggene og passer ungene, som blir fygedygtige omkring 25–28 dager gamle, alene.


== Inndeling ==
Inndelingen følger HBW Alive og er i henhold til Piersma & Bonan (2019).

Charadriiformes, vade-, måse- og alkefugler
Chionidi, slirenebbfugler
Charadrii, lofugler
Scolopaci (Limicoli), snipefugler
Pedionomidae, slettevandrerfamilien
Thinocoridae, rypesnipefamilien
Rostratulidae, riksesnipefamilien
Jacanidae, bladhønsfamilien
Scolopacidae, snipefamilien
Numeniinae,
Limosinae,
Calidrinae,
Arenariini,
Calidrini, 2 slekter, 28 arter (hvorav 3 er utdødd)
Calidris, 24 arter med tilsammen 43 taxa
C. tenuirostris, sibirsnipe, (monotypisk)
C. canutus, polarsnipe (islandssneppe), (seks taxa)
C. virgata, brottsnipe, (monotypisk)
C. pugnax, brushane, (monotypisk)
C. falcinellus, fjellmyrløper (brednebbsnipe), (to taxa)
C. acuminata, spisshalesnipe, (monotypisk)
C. himantopus, styltesnipe, (monotypisk)
C. ferruginea, krumnebbsnipe (tundrasnipe), (monotypisk)
C. temminckii, temmincksnipe (temminksnipe), (monotypisk)
C. subminuta, langtåsnipe, (monotypisk)
C. pygmaea, skjesnipe, (monotypisk)
C. ruficollis, rødstrupesnipe (ruststrupesnipe), (monotypisk)
C. alba, sandløper (polarløper, strandløper), (to taxa)
C. alpina, myrsnipe, (ti taxa)
C. ptilocnemis, klippesnipe, (fire taxa)
C. maritima, fjæreplytt (fjærepist, fjæremus), (monotypisk)
C. bairdii, gulbrystsnipe, (monotypisk)
C. minuta, dvergsnipe, (monotypisk)
C. minutilla, pygmesnipe (pygmésnipe), (monotypisk)
C. fuscicollis, bonapartesnipe, (monotypisk)
C. subruficollis, rustsnipe, (monotypisk)
C. melanotos, alaskasnipe, (monotypisk)
C. pusilla, sandsnipe, (monotypisk)
C. mauri, beringsnipe (berigsnipe), (monotypisk)
Prosobonia, (polynesiasniper), 4 arter (hvorav 3 er utdødd)
Scolopacinae,
Tringinae,
Turnici, springvaktelfugler
Lari, måkefugler


== Referanser ==


== Eksterne lenker ==
(en) brushane – oversikt og omtale av artene i WORMS-databasen 
(en) brushane i Global Biodiversity Information Facility 
(no) brushane hos Artsdatabanken 
(sv) brushane hos Dyntaxa 
(en) brushane hos Fossilworks 
(en) brushane hos NCBI 
(en) Kategori:Calidris pugnax – bilder, video eller lyd på Wikimedia Commons 
(en) Calidris pugnax – galleri av bilder, video eller lyd på Wikimedia Commons 
Calidris pugnax – detaljert informasjon på Wikispecies